《洞霄宫 其一》
宋代·钱景谌

清夜宿瑶宫，云开天柱峰。千岩空洞月，万籁古坛松。

仙驭闻鸣鹤，琅舆想六龙。朝元步虚罢，祥吹引林中。

作者简介：杭州临安人。钱惟演孙。登进士第。初赴开封解试，王安石誉其文于公卿间，遂执弟子礼。尝言青苗、助役之法利少害多，他日必为民患。安石为相，欲令其治峡路役书，且委以戎、泸蛮事。景谌请择知兵爱人者，安石大怒，遂与之绝。神宗熙宁末，从张景宪辟知瀛州，终身为外官，仕至朝请郎卒。